KRETA 1260 F.KR.
I LØVENS HULE
Der er noget der, bag tågen. Se!
Skibe? Hvilket flag fører de?
Sørøvere! Vi må flygte! Flygt!
Gem dig!
Søg op i bakkerne, alle sammen! Ind i hulerne, hvis I kan!
Piratkøtere! Jeres Løve finder … intet bytte her.
Kun blod og sand!
Dig!
- Lad mig. - Nej.
Død over den falske gud!
Velkommen til Løvens rige.
I hører nu til havets folk. Modtag denne gave fra hans gavmilde hånd.
Spis, til I er mætte.
Det er en fælde! Lad være! Der er ingen vej tilbage!
De, der accepterer dette nye liv under hans guddommelige hånd, vil blomstre.
De, der stritter imod, vil blive … overtalt.
Dig.
- Op. - Nej, lad være!
Når I har lidt, som I har, kan godhed ligne trældom.
Men at være i Løvens gunst er at kende den sande frihed.
Nej!
Du er blevet optaget i Løvens flok.
Du vil bære hans mærke resten af dit liv.
Hvor er han, denne herre, du tjener?
Han er din herre nu, og hans nye verden er dit eneste hjem.
Ingen er min herre.
Og jeg har allerede et hjem.
WAKANDA - SEKS UGER TIDLIGERE
Noni, fra Handelsstammen, tidligere Dora Milaje, præsentér dig.
Jeg tager ikke imod ordrer fra dig, Akeya. Har du glemt, at du bortviste mig?
Herinde har du bare at tiltale denne gruppe med respekt.
Om forladelse, Akeya, store leder af Dora Milaje.
Må jeg spørge, hvorfor jeg er blevet bedt om at beære dig med min tilstedeværelse?
Der er ikke tid til pjat. Kongeriget har brug for dig.
En af vores højestrangerende befalingsmænd er forsvundet.
- Forsvundet? Fra Wakanda? - Noni!
Han hedder Nkati.
Engang en respekteret kaptajn i livgarden.
En enestående kriger, kun overgået af kongen, men rastløs og ambitiøs.
De andre vagter kalder ham Løven.
Hvis han har sådan et ry, hvorfor har jeg så aldrig hørt om ham?
At holde ting hemmelige har altid været afgørende for Wakandas sikkerhed.
Du vidste det ikke, fordi du ikke havde brug for det.
Hvad har jeg så brug for at vide nu?
Det var et forræderi at stikke af, -
- men overløberen tog også adskillige farlige ting med sig.
Bevæbnet med den slags teknologi i omverdenen -
- kan han opbygge et arsenal af avancerede våben.
Og gøre sig selv … til konge.
Over et kongerige, der er stærkt nok til at udgøre en trussel mod Wakanda.
- Nogen må stoppe ham. - Vi er enige.
Og du mener, den person er mig?
Alle de agenter, vi har sendt ud, blev oplært af Løven selv.
Ingen er vendt tilbage.
Men da du har været bortvist, kender han dig ikke og vil ikke ane uråd.
Du må virkelig være desperat, -
- siden du overlader missionen til en Dora, der fejlede.
Du fejlede ikke, Noni.
Du blev bortvist, fordi du nægtede at arbejde med gruppen -
- og fulgte din egen vej i stedet for den, der var bestemt for dig.
Kommer du tilbage med Løven og hans tyvegods, -
- vil du blive modtaget som en Dora Milaje igen.
Du ved, han vil gøre voldsom modstand.
Var det en nem opgave, ville jeg ikke sende dig.
Denne trussel må elimineres.
Men husk, Noni: Hold dig til missionen. Lad dig ikke distrahere.
Vær et spøgelse.
De to nyder deres arbejde.
Hvor er Løven?
Din loyalitet ligger det helt forkerte sted.
Nogle tager villigt imod hans kærlighed, -
- men de, der gør modstand, må bære skammen for evigt, som jeg gør.
Men når du har tøj på kroppen -
- og en fyldt mave hver dag, vil du også lære at elske ham.
Stille.
Tag dem her og vent på en mulighed. I kan godt redde jer selv ud herfra.
Der er altid en anden vej.
Længe leve Løven.
Længe leve Løven?
Velkommen, mine kostbare smykker.
Her vil I blive bespist, uddannet og soigneret.
I vil lære Løvens poesi og musik.
Og til gengæld beder han kun om, at I smiler.
Så? Smil.
Nej, jeg vil hjem!
Fjollede, lille pige.
Vi modsætter os det, vi ikke forstår.
Det er et instinkt, der må kvæles for din egen skyld.
Jeg vil give dig en chance mere for at tage imod denne ære.
Men det bliver det sidste valg, du nogensinde får tilbudt.
- Bedrager! - Den eneste bedrager her er dig.
Du foregiver at oplære disse kvinder, men du gør dem til slaver.
De vil blive glade for at kende deres guddommelige formål.
Soldater!
Afspær hende vejen, og ryk frem! Mist hende ikke af syne.
Ved du overhovedet, hvem du kæmper for?
Han er ingen gud! Er du villig til at dø for en bedrager?
Nej, nej!
Hvis du knæler nu, vil han måske stadig lade dig tjene ham.
Jeg har aldrig været god til at parere ordre.
Gudsbespotter!
Du er fanget.
Du må ikke lade dig distrahere, Noni. Vær et spøgelse, Noni.
Jeg kommer til at dø her, ikke?
Selvfølgelig befinder hans tilholdssted sig øverst oppe.
Pralhals.
Imponerende.
Kommer du op eller ej?
Du er ikke den første, der forsøger at overvinde mig.
Men du er den første, Akeya har sendt, som jeg ikke selv har oplært.
Og alligevel er du den eneste, der er nået så langt.
Nkati fra Handelsstammen, kaptajn i livgarden.
Det er ikke mit navn! Jeg hedder Løven.
Du kan kalde dig, hvad du vil, men du kommer tilbage med mig.
Nej, nej, nej.
Jeg vender ikke tilbage til Wakanda. Der er brug for mig her i den frie verden.
Der er intet frit ved din verden.
Første gang jeg var uden for vores grænser …
Jeg kan stadig huske, hvor anderledes luften var.
- Da du svigtede Wakanda? - Nej. Da Wakanda sendte mig hertil.
Det fortalte Akeya dig ikke, vel?
Wakanda er et kongerige med mange hemmeligheder.
Hemmeligheder, man ikke mener, du er værdig til at kende.
Men hvis du mener, du er det … Kom med mig.
Du er ikke som de andre, jeg har oplært.
Du er uforudsigelig. Fri.
Jeg tjener kongeriget. Det er det eneste, du bør tænke på.
Jeg var engang som dig.
En hund, der tiggede om anerkendelse.
Og ligesom med dig udnyttede de det.
Så de kunne sende mig ud i verden for at værne om deres magt.
I gamle dage var agenter som mig kendt som Hatut Zeraze, -
- men nu kalder de os War Dogs.
Et netværk af spioner, der sendes ud i hele verden på missioner, -
- som Wakanda ikke vil have, at folk kender til.
Men der er en risiko, når de sender folk som dig og mig ud i verden.
- Og hvad er den risiko? - Vi ser tingene, som de er.
- De sendte mig hertil for at hente dig. - Nej, for at dø som de andre.
Så hvorfor følge den vej, de har bestemt for dig, -
- når du kan vælge din egen her ligesom alle andre?
Jeg befriede disse mennesker for deres lidelser.
Og de tilbeder mig. Ikke af tvang, men af egen lyst og vilje.
Jeg kan også befri dig.
Hvis du tilbyder frihed, hvorfor er der så alle disse lænker?
De, der er i lagt lænker, ofrer sig for at opbygge morgendagens verden.
En verden, som deres efterkommere vil færdes frit i, forenet under ét banner.
- Det er imponerende. - Så du kan se det?
Dit vanvid? Ja.
Det er Wakanda, der taler. Du er ikke en af dem.
- Du bør strejfe frit omkring som mig. - Jeg er ikke som dig.
Og følger du ikke frivilligt med, bringer jeg dig tilbage i en kiste.
Jeg vidste, de ville sende nogen, -
- og jeg vidste, at uanset hvad -
- ville jeg aldrig gå ind i det bur igen.
Det vil ingen af os, lille Dog of War.
- Hvad har du gjort? - Vi vil begge blive glemt.
Men i det mindste …
… vil jeg have levet … i frihed.
- Det er forbi, Noni. - Jeg bragte ikke Løven hjem.
Jeg fik ikke alt det, han stjal. Jeg fejlede.
Missionen var at eliminere truslen mod Wakanda. Det gjorde du.
Du har overholdt din del af aftalen. Nu vil jeg overholde min.
Noni fra Handelsstammen, -
- jeg tilbyder dig, at du kan genvinde din tidligere rang -
- som Dora Milaje fra Wakanda.
Jeg er beæret, men du havde ret.
Jeg har aldrig kunnet følge en vej, der er udstukket for mig.
Hvis jeg ønsker at tjene Wakanda, bliver det ikke som en Dora Milaje.
I generationer har War Dogs opereret i hemmelighed.
Man kan ikke bede nogen bringe sådan et offer. Det skal gøres frivilligt.
Min mission. Var det en test?
Jeg har altid fornemmet, at det ville være vejen for dig.
Du skulle bare selv finde den.
Så længe vores teknologi er ude i verden, findes truslen mod Wakanda stadig.
Lad mig hente, hvad der er blevet stjålet fra os. Det må tage den tid, det tager.
Jeg er klar, Akeya, til alt.
Godt.
Velkommen til War Dogs.
Oversættelse: Brian Christensen Scandinavian Text Service